2017 yilning 31 iyul kuni, soat taxminan 4:00 da noma’lum shaxs, o‘zganing mol-mulkini yashirin ravishda talon-toroj qilish maqsadida, Yashnobod tumani hududida joylashgan do‘konga kirish eshigini buzish yo‘li bilan g‘ayriqonuniy ravishda kirib, u yerdan fuqaro M.N.ga tegishli bo‘lgan 8.000.000 so‘mlik tamaki mahsulotlarini o‘g‘irlagan. Bu haqda poytaxt IIBB xabar berdi. Mazkur holat yuzasidan Yashnobod tumani IIB huzuridagi Tergov bo‘limi tomonidan O‘zbekiston Respublikasi JKning 169-moddasi 2-qismi “g” bandi (o‘g‘irlik, ya’ni xonaga g‘ayriqonuniy ravishda kirib, o‘zganing mol-mulkini yashirin ravishda talon-toroj qilish) alomatlari bilan jinoyat ish qo‘zg‘atilgan edi. Ichki ishlar idoralari xodimlari tomonidan o‘tkazilgan tergov-tezkor tadbirlar natijasida, mazkur jinoyatni B.Sh. sodir etganligi aniqlangan.    Hozirda dastlabki tergov harakatlari davom ettirilib, uning boshqa jinoyatlarga aloqadorliklari tekshirilmoqda.